钦定古今图书集成/理学汇编/经籍典/第127卷 > 《谦受益赋》〈同前韵〉孟翱
## 钦定古今图书集成/理学汇编/经籍典/第127卷 > 《谦受益赋》〈同前韵〉孟翱

求百行之规矩，考三才于典坟。叹《㧑谦》之上德，出《雅
诰》之明文。天得之而配地，臣得之而辅君。昭明茂绪，
启迪洪勋。匪招益而日益，不求闻而自闻。“谦之伊何？
慎尔攸止。益之伊何？介尔蕃祉。”谦持益兮，为辅为车。
益赖谦兮，成纲成纪。在宠思辱，居终虑始。昧之者所
谓憸人，行之者是称君子。其在炎汉英髦，盛集。京房。
辞荣，疏广㧑挹。挂衣冠以长往，辞阙廷而不入，弃人
间而远游，顾君恩而尚及。斯谦德之尤著，轶群贤而
独立。降及南山绮季，谷口子真，逃居避窜，远害全身，
既逍遥以齐物，独放旷以怀仁，斯受益之为用，在有
闻而足珍，固知将欲求益，莫如好谦，览孙弘之为箴，
满而恐扑；观《周庙》之作诫，其难更添。“若露才而扬己，
宁韬光而自潜。勿谓天盖高，其道正直；勿谓神无形，
𢘆处幽默。既恶盈而恶满，斯好谦而好德。同形影之
相随，在毫厘而靡忒。既警既戒，念兹在兹。虑日月之
逝矣，当寤寐而求之。凡曰儒行，如何勿思。予嗟谦兮，
惟道之性。能执一以无舍，在神明而辅正。俯观铅素，
希《易》象之一谦；仰望”铨衡，歌《周官》之八柄。